als_Latn dik_Latn sag_Latn
Shqipëria dhe SHBA-të kanë kërkuar anëtarësimin e Kosovës në OSBE, mirëpo një gjë e tillë është kundërshtuar ashpër nga Serbia.Sherr në Këshillin e Përhershëm të OSBE-së në Vjenë për anëtarësimin e Kosovës në Organizatën për Siguri e Bashkëpunim në Evropë.
Në mbledhjen e OSBE-së në Vjenë, përfaqësuesit e Shqipërisë dhe SHBA-ve kanë kërkuar pranimin e Kosovës në këtë organizatë, ndërsa ambasadori i Serbisë e ka refuzuar atë. Ambasadori shqiptar, Spiro Koçi ka propozuar pranimin e shtetit më të ri në Evropë si pjesëmarrës, kërkesë e mbështetur edhe nga zv/ambasadorja amerikane, Kate Byrnes, por kjo u kundërshtua fort nga ambasadori i Serbisë në OSBE, Vuk Zugiq, i cili ka mundur të bllokojë sërish kërkesën e tyre.
Më 13 nëntor 2014 në Vjenë, Këshilli i Përhershëm i OSBE-së mbajti takimin e radhës, ku një prej shqetësimeve të delegacionit të Bashkimit Evropian, është fakti që në Kosovë, edhe pse kanë kaluar 5 muaj nga zgjedhjet, nuk është formuar ende qeveria dhe institucionet e tjera. Sipas delegacionit të BE-së në Këshillin e Përhershëm, kjo situatë e krijuar po pengon reformat dhe proceset integruese të Kosovës, si dhe procesin e dialogut me Serbinë. gsh
als_Latn als_Latn als_Latn